SARLNUUS SONDAG 16 DESEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om (08:15 SAT in Afrikaans en om 08:30 SAT in Engels uit- 
gesaai word. Aangesien ZS6FCS tans besig is om sy stasie op te gradeer, sal 
daar vanaf vandag 9 Desember tot 23 Desember ongelukkig geen Echolink- en 
Internetstrome vanaf ZS6FCS beskikbaar wees nie. Die volledige diens sal weer 
vanaf 24 Desember beskikbaar wees. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Gustav, ZS6GBWN, vanuit Pretoria met herleidings op 
28,325, 14,235, 10,135, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTELS 


Dit met leedwese dat ons moet aankondig dat die sleutels van drie radioamateurs 
onlangs stil geraak het, hulle is: 


OK Herman Dormehl, ZS6SN, op 8 Desember 2007 in die ouderdom van 80 jaar; 


OK Gys du Plessis, ZS6GDP, `n lid van die SARL en die Wesrand Amateurra- 
dioklub, in die ouderdom van 67 jaar, op 10 Desember; 


OK Lodé Pieterse, ZS4LP, ook op 10 Desember. 

Ons innigste meegevoel gaan aan hul families en vriende. 

(POUSE) 

In die nuus vandag; 

AMATEURRADIO KRY N VERSKONING VAN N GARTNERANALIS 
SARL HMO KOMPETISIE. HET JY DIE @ GELEES? 
BAGARPROJEK GAAN WEER INGESTEL WORD 

APRS TREK IN SUID-AFRIKA OP HF WEG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


AMATEURRADIO KRY N VERSKONING VAN N GARTNERANALIS 


Die SARL het n klagte aan Gartner gerig nadat een van hul analiste n neer- 
halende aanmerking gemaak het tydens n simposium wat vroeër die jaar in 
Kaapstad gehou is. Hier is n vrye vertaling van die brief wat Will Hahn aan 
die SARL gerig het: 


“Ek skryf om verskoning te maak vir n ongevraagde aanmerking wat ek 
gedurende my deelname aan die sessie van Desktop Collaboration by hierdie 


jaar se Kaapstadse simposium gemaak het. Ek is baie jammer vir beide 
die woorde self, wat nie my werklike posisie verteenwoordig nie, en ook vir 
die vertraging om Mnr Willemstijn se klagte oor wat deur my gebesig is, te 
beantwoord. Sy klagte is oorspronklik dadelik aan my gerig; ek kan nie onthou 
dat ek die aanmerking gemaak het nie, en was my kollegas dus verplig om die 
opname van die geleentheid na te gaan, wat dit nou duidelik maak dat ek wel 
gesê het dat amateurradio * n klein stokperdjie” is”. 


“Ek is baie bewus daarvan dat dit nie die geval is nie, dit is slegs die manier 
hoe sekere proponente van KLTK (ten minste hier in die VSA) amateurradio 
uitbeeld, in n poging om hul posisie te bevorder in die lig van klagtes oor 
steurings. Ek is op rekord in n vorige publikasie oor die spoed van KLTK waarin 
die klagtes van radioamateurs geensins verkleineer is nie. Maar ek sien myself as 
n groot grapmaker, en tydens al my voorbereide voordragte, asook by hierdie 
informele paneel, het ek myself dikwels as een van die industrie se rolspelers 
voorgedoen deur hulle sienswyses op n lighartige manier te karakteriseer. Ek 
kan slegs veronderstel dat dit my bedoeling was toe, ek in antwoord op n vraag 
van die vloer, in n ad lib situasie, die opmerking gemaak het. Dit was duidelik 
onsuksesvol en ongevraagd en ek is spyt dat ek dit gemaak het”. Aldus Will 
Hahn. 


SARL HMO KOMPETISIE. HET JY DIE @ GELEES? 


Eerste verslae in die SARL-HMO-kompetisie is reeds ontvang. Die kompetisie 
gaan oor die ontsyfering van die boodskap wat in die seine van die drie bak- 
ens ZS6SRL, ZS1IHMO en ZS2LAW ingesluit is. Volledige besonderhede oor 
die kompetisie wat tot 21 Januarie 2008 loop is op die web van die SARL by 
www.sarl.org.za beskikbaar deur te klik op “services” en “Beacon Project” te 
kies. Die bakens het hul eie @SL-adres nl. bcn@sarl.org.za. 


Het jy gewonder hoe die @-teken in die e-posadres in morsekode gestuur word? 
n Paar jaar gelede het Paul Rinaldo van die TARU gevra dat die ITU n nuwe 
morsekodekarakter moet erken vir die @ teken. Dit bestaan uit die letters A en 
CO as een karakter met geen spasie tussen in nie dws Ditdahdahditdahdit. 


BAGARPROJEK GAAN WEER INGESTEL WORD 


SA AMSAT gaan gedurende 2008 die BACGAR-projek laat herleef. Gedurende in- 
formele besprekings by snuffelmarkte in Gauteng is die idee van die herinstelling 
van BAGAR bespreek. BACAR staan vir “Balloon Carrying Amateur Radio”. 
Die aktiwiteit behels die opstuur van n ballon met n amateurradiodravrag wat 
n groot aantal entoesiaste betrek vanaf n lanseerspan en n herwinningsspan 
tot indiwiduele radioamateurs wat die seine naspoor vanaf hul @TH en dit aan 
die karterende span rapporteer. 


Vandag is daar baie nuwe uitdagings om te oorkom; miskien is die moeilikste 
om toestemming van die Burgerlikelugvaartoutoriteit te verkry vir die lansering, 
tot n groot hoogte, van n groot ballon of verskeie klein ballonne. 


Om die projek te bespreek en om n BACAR-span saam te stel word radioama- 
teurs, kortgolfluisteraars en elektroniese entoesiaste, wat belangstel, uitgenooi 
na n bespreking om 11:00 op Saterdag 26 Januarie 2008 by die Nasionale Am- 
ateurradiosentrum. Indien jy belangstel om deel te neem aan die projek besoek 
wwWw.amsatsa.org.za. vir meer inligting en hoe om in te skryf op die BACAR- 
poslys. 


APRS TREK WEG OP HF IN SUID-AFRIKA 


Henry Chamberlain, ZS1AAZ, berig dat HEF-APRS besig is om in Suid-Afrika 
weg te trek. n Hele aantal stasies is reeds bedrywig en spoor ander amateurs 
na wat deur die land reis. 


Die voordeel van HF is langer reikafstand. Shaun Rudling, ZR5S, bedryf n 
stasie namens Highway met die roepsein ZS5PMB-4. ZS1AAZ en ZS1TX bedryf 
n stasie in die Kaap. 


HE-APRS is die ideale modus om jagte ter see op te spoor en daardeur die 
maritiemmobielenet aan te vul deur hul posisies op n 24-uur basis vas te lê. 


“Ons is in die beginstadium van HEF-werking in die RSA, maar ons hoop dat 
meer stasies by ons sal aansluit sodat ons die hele kuslyn van die RSA kan 
dek sowel as Mosambiek en Namibië”, sê ZS1AAZ. Luister na Amateur Radio 
Mirror International vandag vir meer oor APRS en besoek ook www.sarl.org.za 
se lede-afdeling. 


BEGIN 'N NUWE SONSIKLUS? 


Die sonwetenskapgemeenskap is hierdie week opgewonde. Nee, daar was nie 
enige groot uitbarstings of storms op die son nie. Die oorsprong van die op- 
winding is matige kol van magnetisme wat op 11 Desember oor die oostelike 
kim van die son verskyn het. Sonfisikus David Hathaway van die Marshall 
Ruimtevlugsentrum het gesê dat miskien nie na iets besonders lyk nie, maar 
hierdie kol van magnetisme mag 'n voorteken van die volgende sonsiklus wees. 
Vir meer as 'n jaar was daar `n kalmte in sonaktiwiteit wat die einde van siklus 
23 aangedui het, wat gedurende 2000 tot 2003 met kwaai storms gepiek het. 
“Die sonminimum is op ons”, sê hy. 


Die groot vraag is nou wanneer sal die volgende sonsiklus begin? Luis- 
ter vanoggend na die volledige storie op Amateur Radio Mirror of besoek 
www.sarl.org.za. 

KOMPETISIENUUS 

UITSLAE VAN DIE SARL 80 METER @SO-GESELLIGHEID 


Die uitslae van die Oktoberbeen van die SARL 80 Meter @OSO-geselligheid is deur 
die kompetisiekomitee bekend gemaak en in HF Happenings 274 gepubliseer 
maar dit is nooit in SARLNuus gepubliseer nie. 


Jan, ZSAJAN, neem die eerste plek in die Oktoberbeen in met 810 punte, gevolg 
deur die Adventure ARK met 790 punte, die Oosrand ARK met 625 punte, 


Christo, ZUACM, met 515 punte, Jo, ZR5PO, met 290 punte, Marius, ZSAMP, 
met 230 punte, George, ZS6NE, met 100 punte, Allan, ZR1AAH, met 80 punte 
en Tan, ZSSIAN, met 60 punte. `n Kontrolelog is van Charl, ZS1CF, ontvang. 


Die gesamentlike uitslae van die twee bene van die kompetisie het Jan, ZS4JAN 
in die eerste plek met 1 340 punte, die Adventure ARK tweede met 1 270 punte 
en die Oosrand ARK derde met 805 punte. Die vierde tot negende plekke is 
soos in die Oktoberuitslae. 


KLUBNUUS 
DIE SUID-KAAP AMATEURRADIOKLUB-AJV 


Die Suid-Kaap Amateurradioklub het hul AJV op die 1 Desember 2007 gehou, 
en die volgende bestuurslede is vir 2008 verkies: 


Voorsitter ZSIPC Dawid Petzer; Visevoorsitter ZS1M Chris Meyer; Sekretaris 
4- Tesourier Bets Meyer; Bestuurslede ZS1ZR John Fletsher; ZSIDRM John 
Mostert: ZS2CC Wille Hewitt; ZS1FA Chris Nortier; ZS1WGC Jacgues Ver- 


meulen. 


Innige dank aan die uittredende komiteelede en sterkte aan die nuwe komitee 
vir die werk wat voorlê. 


HEF-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week bietjie hoër gaan wees. Die verwagte geomagnetiese veld sal 
oor die algemeen stil wees maar sal gedurende 17 tot 19 Desember aktiewe 
vlakke bereik. Die verwagte effektiewe sonvlektelling sal gedurende die komende 
week minder as 30 wees. Die DX-toestande is goed vir die Oos-Wes-paaie maar 
vrotterig vir die hoofsaaklik Noordelike rigtings. 


15 m en 20 m is die beste keuse vir DX met moontlike 15 en 20) m-openinge vanaf 
14:00 SAT na Indië. Daar is `n moontlikheid van 20 m-openinge na Australië 
vanaf ongeveer 14:00. Vanaf ongeveer 18:00 is daar moontlike kort, flou 20 
m-openinge na Europa. Vanaf ongeveer 18:00 is daar moontlike 10, 15 en 20 
m-openinge na die VSA. 


Vir die morsekode- en digitale entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees. 30 m behoort 
goed oor die langer afstande te werk. Saans is 80 m die beste keuse. Dit is nou 
as die donderstorms en staties vir jou 'n kans gaan gee. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 

Besoek gerus www.spaceweather.co.za vir meer inligting. 


DAGBOEK VAN GEBEURE 


7 Januarie 2008 - NARS heropen; 21 Januarie Sluitings datum van SARL- 
HMO-bakenkompetisie; 26 Januarie BARC vergadering om 11:00 by NARS; 
31 Maart - Sluitingsdatum vir stadium 1 van 2008 konstruksiekompetisie. 


SARLNuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN saamgestel is. 


'n Voorspoedige week word aan almal toegewens, 738. 


/EX 


